*LĒMUMA PROJEKTS*

**Par Alūksnes novada pašvaldības aģentūras “ALJA” 2022. gada publiskā pārskata apstiprināšanu**

Pamatojoties uz Pašvaldību likuma 10. panta pirmās daļas 21. punktu, Publisko aģentūru likuma 27. panta otro daļu, Ministru kabineta 05.05.2010. noteikumu Nr. 413 “Noteikumi par gada publiskajiem pārskatiem” 2. un 16. punktu,

1. Apstiprināt Alūksnes novada pašvaldības aģentūras “ALJA” 2022. gada publisko pārskatu (pielikumā uz 9 lapām).
2. Uzdot Alūksnes novada pašvaldības aģentūrai “ALJA” publicēt 2022. gada publisko pārskatu Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv).

Domes priekšsēdētājs Dz.ADLERS

Apstiprināts

ar Alūksnes novada pašvaldības domes

\_\_.\_\_.\_\_\_\_. lēmumu Nr.

(protokols Nr. , .p.)

Alūksnes novada pašvaldības aģentūras

“ALJA”

2022. gada publiskais pārskats

Alūksnē, 2023

1. **Pamatinformācija**

Alūksnes novada pašvaldības aģentūras “Alja” (turpmāk – Aģentūra) darbības galvenais mērķis ir – lietderīga un efektīva Alūksnes novada administratīvajā teritorijā esošo ūdenstilpju apsaimniekošana (izņemot ūdenstilpes, kurās zvejas tiesības nepieder valstij), publisko pakalpojumu sniegšana Alūksnes novada iedzīvotājiem, kā arī viesiem un tūristiem, rūpnieciskās zvejas, makšķerēšanas un licencētās makšķerēšanas, ūdenssporta un atpūtas organizācijas jautājumos, kas saistīti ar Alūksnes novada ūdenstilpēm (tajā skaitā – salu), upju un krasta zonas izmantošanu.

1. **Iestādes darbības rezultāti**

Savu mērķu sasniegšanai Aģentūra veic saimniecisko darbību, atbilstoši normatīvajos aktos, Alūksnes novada pašvaldības domes saistošajos noteikumos, lēmumos un Aģentūras nolikumā noteiktajai kārtībai un apmēram.

Prioritātes 2022. gadā:

* Dabas aizsardzība;
* Ūdenstilpēm pieguļošās infrastruktūras uzturēšana un uzlabošana;
* Zivju resursu papildināšana Alūksnes novada ūdenstilpēs;
* Materiāli tehniskās bāzes uzlabošana un papildināšana;
* Sabiedrības iesaistīšana un informēšana par saudzīgu dabas resursu izmantošanu;
* Ūdens teču zivsaimnieciskā priekšizpēte.

Darba nodrošināšanai gada laikā vidēji tiek nodarbināti 5 darbinieki. Pamatdarbības uzturēšanai 2022. gadā saņemti asignējumi no Alūksnes novada pašvaldības 60 628 EUR apmērā, no kuriem 844 EUR tika novirzīti Zivju fonda projektam ”Zandartu pavairošana Alūksnes ezerā” samazinātā finansējuma rezultātā. Aģentūras galvenos ieņēmumus veido licencētās makšķerēšanas organizēšana, ko nosaka Alūksnes novada pašvaldības domes 2020. gada 27. februāra saistošie noteikumi Nr. 5/2020 “Par licencēto makšķerēšanu Alūksnes ezerā”. Aģentūra 2022. gadā realizēja 4 942 makšķerēšanas licences par kopējo summu 20 810 EUR. Makšķerēšanas licenču realizācija, pamatojoties uz noslēgtajiem līgumiem, tika veikta AS “VIRŠI-A” degvielas uzpildes stacijas diennakts veikalā, SIA “RC Ainava” veikalā, SIA “ZZ Dats” interneta vietnē [www.epakalpojumi.lv](http://www.epakalpojumi.lv), SIA “Latvijas Lauku konsultāciju un izglītības centrs” interneta vietnē www.manacope.lv,mobilajā aplikācijā “Mana Cope” un SIA “Mobilly”.

Veiksmīgi realizējot projektus, no Zivju fonda atbalsta līdzekļiem ar Alūksnes novada pašvaldības līdzfinansējumu tika veikti zivju resursu papildināšanas pasākumi, ielaižot Alūksnes ezerā 30 400 vienvasaras zandartu mazuļus, Sudalā 5 500 un Indzerī 4 300 vienvasaras līdaku mazuļus. No Zivju fonda līdzekļiem konkursam pasākumā “Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība (izņemot attiecīgās institūcijas kārtējos izdevumus)”, tika realizēts projekts “Alūksnes novada ūdenstilpju zivju resursu aizsardzība”, kura ietvaros tika iegādātas 2 termokameras Pulsar Helion 2 HP50 PRO, 2 binokļi Steiner Observer 8x563 un laiva ar iekšdedzes dzinēju. Realizēts arī Zivju fonda atbalstītais projekts “Pededzes upes pieteku kvalitātes novērtējums” konkursa pasākumā “Zinātniskās pētniecības programmu finansēšana un līdzdalība starpvalstu sadarbībā zinātniskajos pētījumos zivsaimniecībā”.

2022. gadā Aģentūra turpināja iesākto darbu, kas saistīts ar nelikumīgās zvejas novēršanu Alūksnes novada ūdenstilpēs. 2022. gadā kopumā tika veiktas 212 pārbaudes, tām veltītas aptuveni 1296 stundas. Reidu laikā Alūksnes novada ūdenstilpēs tika konstatēti pārkāpumi un pieņemti 17 lēmumi par administratīvā pārkāpuma procesa uzsākšanu par makšķerēšanas, vēžošanas un zemūdens medību vai licencētās makšķerēšanas pārkāpumiem, 13 no tiem Alūksnes ezerā. Alūksnes ezerā tika izņemts 1 zivju zvejas tīkls 10 m garumā un 1 zvejas murds. Lukumītī izņemti 2 zivju murdi un Pullanā izņemts 1 zivju zvejas tīkls 20 m garumā.

Pārskata periodā paveiktie darbi:

* Veikti 212 organizētie speciālie reidi pie/uz novada ūdenstilpēm;
* Uzsāktas 17 administratīvās lietvedības lietas par makšķerēšanas, vēžošanas un zemūdens medību vai licencētās makšķerēšanas noteikumu pārkāpumiem;
* Jūnijā veikta ūdeņu kvalitātes rādītāju noteikšana Alūksnes ezerā astoņās peldēšanas vietās (Melnums, Kempings, Šūpalas, Kolberģis, Ezermalas iela, Zirgu dzirdinātava, Vējiņš, Pilssala). Novirzes no normas netika konstatētas;
* Alūksnes ezerā zivju resursi palielināti par 30 400 vienvasaras zandartu mazuļiem, Indzerī par 4 300 un Sudalā par 5 500 vienvasaras līdaku mazuļiem;
* Iesniegti četri projektu pieteikumi zivsaimniecības attīstībai ar Zivju fonda finansējumu, 3 projektu pieteikumi atbalstīti pilnā apmērā un 1 projekta pieteikums atbalstīts ar samazinātu finansējumu. Projekti pilnībā realizēti;
* Veikts Pededzes pieteku Virguļicas un Akaviņas ekoloģiskais un ihtiofaunas novērtējums;
* Uzturēta izveidotā infrastruktūra Alūksnes ezera piekrastē pilsētas teritorijā – laivu nomas, piestātnes, pludmales laipas, makšķerēšanas vietas, atpūtas vietas, laivu nolaišanas vietas u.c.

1. **Pasākumi aģentūras vadības pilnveidošanai**

Pasākumi, kas veikti 2022. gadā, lai pilnveidotu Aģentūras vadību:

* Dalība Life Good Water projekta ietvaros organizētā divu dienu seminārā Igaunijā par igauņu pieredzi ūdens teču šķēršļu novākšanā, izmantojot pieejamos Eiropas Savienības fondu līdzekļus;
* Dalība Pārtikas drošības, dzīvnieku veselības un vides zinātniskā institūta “BIOR” rīkotajā ekspertu darba seminārā par Latvijas Vides aizsardzības fonda projekta “Zivju migrācijas nodrošināšanas pasākumu plānošanai nepieciešamas datubāzes izveidošana”.

1. **Budžeta informācija**

Aģentūras galvenie ienākumi ir no licencētās makšķerēšanas organizēšanas, kurus veido ieņēmumi no realizētajām makšķerēšanas licencēm. 2022. gadā tika realizētas 4 942 licences par kopējo summu 20 810 EUR.

4.1.tabula

**Ieņēmumi no licencētās makšķerēšanas, sadalījumā pa licenču veidiem 2022. gadā (*euro*)**

|  |  |  |  |
| --- | --- | --- | --- |
| **Licences veids** | **Maksa par licenci (*euro*)** | **Pārdoto licenču skaits (gab.)** | **Ieņēmumi (*euro*)** |
| Mēneša licence, izņemot līdaku makšķerēšanu maijā | 15 | 162 | 2430 |
| Mēneša licence par samazinātu maksu, izņemot līdaku makšķerēšanu maijā | 10 | 486 | 4860 |
| Mēneša licence par samazinātu maksu, izņemot līdaku makšķerēšanu maijā | 5 | 634 | 3170 |
| Vienas dienas licence, izņemot līdaku makšķerēšanu maijā | 3 | 3210 | 9630 |
| Vienas dienas licence līdaku makšķerēšanai maijā | 10 | 72 | 720 |
| Bērnu un pusaudžu gada (no 1.janvāra līdz 31.decembrim) bezmaksas licence, izņemot līdaku makšķerēšanu maijā | 0 | 82 | 0 |
| Gada (no 1.janvāra līdz 31.decembrim) bezmaksas licence makšķerēšanai no krasta | 0 | 296 | 0 |
| **KOPĀ:** | | 4942 | 20810 |

Pamatojoties uz Alūksnes novada pašvaldības domes 2020. gada 27. februāra saistošajiem noteikumiem Nr. 5/2020 “Par licencēto makšķerēšanu Alūksnes ezerā”, 20% no kopējiem ieņēmumiem par licencētās makšķerēšanas organizēšanu jeb  4 162 EUR un 30% ieņēmumiem no rūpnieciskās zvejas jeb 437  EUR tika pārskaitīti Valsts pamatbudžetā.

4.2.tabula

**Pašvaldības budžeta finansējums, Aģentūras ieņēmumi un to izlietojums (*euro*)**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Finanšu līdzekļi | 2020. gada  izpilde | | 2021. gada  izpilde | Pārskata gads (2022.) | |
| Aģentūra | Alūksnes novada ūdenstilpju teritorijas labiekārto-šana | Aģentūra | PA “ALJA” | |
| Plāns | Izpilde |
| **1.** | **Naudas līdzekļu atlikums perioda sākumā** | **11237** | **0** | **2595** | **9876** | **9876** | |
| **2.** | **Ieņēmumi no pamatdarbības** | **104479** | **6000** | **113262** | **98 091** | **94691** | |
| 2.1. | transferti, t.sk. LAD | 516 | 0 | 900 | 1168 | 1167 | |
| 2.2. | nenodokļu ieņēmumi | 14368 | 0 | 30606 | 24004 | 20579 | |
| 2.3. | maksas pakalpojumi un citi pašu ieņēmumi | 9438 | 0 | 12840 | 13135 | 13161 | |
| 2.4. | pašvaldības asignējumi | 80157 | 6000 | 68916 | 60 628 | 60628 | |
| 2.5. | pašvaldības asignējumu novirzīšana Zivju fonda projekta īstenošanai | 0 | 0 | 0 | -844 | -844 | |
| 2.6. | ELFLA finansējums | 0 | 0 | 0 | 0 | 0 | |
| 2.7. | No īpašuma pārdošanas | 0 | 0 | 0 | 0 | 0 | |
| **3.** | **Izdevumi no pamatdarbības** | **113121** | **6000** | **105981** | **107967** | **102949** | |
| 3.1. | Atlīdzība (darba samaksa, darba devēja VSAOI) | 64278 | 0 | 63277 | 67 417 | 64464 | |
| 3.2 | Preces un pakalpojumi | 41940 | 6000 | 41869 | 40525 | 38461 | |
| 3.3. | Pamatkapitāla veidošana | 6903 | 0 | 835 | 25 | 24 | |
| **4.** | **Naudas līdzekļu atlikums perioda beigās** | **2595** | **0** | **9876** | **0** | **1618** | |

Aģentūras pamatdarbības ieņēmumus veido makšķerēšanas licenču realizācija, nodevas par laivu turēšanu, rūpnieciskās zvejas tiesību noma, makšķerēšanas karšu realizācija, zušu nozvejas procesa nodrošināšana un ieņēmumi par nomu un īri. Salīdzinot 2022. gadu ar 2021. gadu, pamatdarbības kopējie ieņēmumi ir samazinājušies par 18 571 EUR jeb 16,4 %, ko galvenokārt ietekmējis ieņēmumu no makšķerēšanas licenču realizācijas un pašvaldības asignējumu samazinājums. Ir palielinājušies ieņēmumi no maksas pakalpojumiem – 321 EUR jeb 2,5% un saņemtajiem transfertiem no valsts budžeta – 267 EUR jeb 29,67%.

Par 2,86 % jeb 3032 EUR ir samazinājušies izdevumi. 2022. gadā 62,62 % no kopējo izdevumu struktūras veido atlīdzība, kura vērtības ziņā, salīdzinot ar pagājušo gadu, ir palielinājusies.

4.3.tabula

**Plānotie ieņēmumi un izdevumi 2023. gadā (*euro*)**

|  |  |  |
| --- | --- | --- |
| Nr.p.k. | Finanšu līdzekļi | PA “ALJA” , plāns |
| **1.** | **Naudas līdzekļu atlikums perioda sākumā** | **1618** |
| **2.** | **Ieņēmumi kopā** | **106193** |
| 2.1. | Nodevas (laivu turēšana, speciālā atļauja) | 118 |
| 2.2. | Nenodokļu ieņēmumi (makšķerēšanas licences, makšķerēšanas kartes, rūpnieciskās zvejas tiesību noma) | 20440 |
| 2.3. | Alūksnes novada pašvaldības finansējums (asignējumi) | 72500 |
| 2.4. | Maksas pakalpojumi (zušu nozveja) | 8327 |
| 2.5. | Ieņēmumi par nomu un īri | 4808 |
| **3.** | **Izdevumi kopā** | **107811** |
| 3.1. | Atlīdzība (darba samaksa, darba devēja VSAOI) | 68649 |
| 3.2. | Preces un pakalpojumi | 39162 |
| **4.** | **Naudas līdzekļu atlikums perioda beigās** | **0** |

4.4.tabula

**Zivju fonda finansējuma un pašvaldības līdzfinansējuma izlietojums(*euro*)**

|  |  |  |  |
| --- | --- | --- | --- |
| **Finansētājs** | **2020. gads** | **2021.gads** | **2022.gads** |
| Alūksnes novada pašvaldība | 6528 | 7757 | 7547 |
| Zivju fonds | 22424 | 28777 | 27822 |
| Alūksnes novada pašvaldības aģentūra “ALJA” | - | - | 844 |
| **Kopā** | **28952** | **36534** | **36213** |

Aģentūra no 2020. gada līdz 2022. gadam realizēja 10 projektus zivju resursu papildināšanā, 3 projektus zivju resursu aizsardzībā un uzraudzībā, 4 projektus zinātniskās pētniecības programmu finansēšanā un līdzdalībā starpvalstu sadarbībā zinātniskajos pētījumos zivsaimniecībā. Kopā tika realizēti projekti par kopējo summu  101 699 EUR.

1. **Projekti**

2022. gadā Lauku atbalsta dienests no Zivju fonda līdzekļiem atbalstīja četrus Aģentūras projektus:

* “Zandartu pavairošana Alūksnes ezerā” ar Zivju fonda finansējumu par kopējo summu 11 761  EUR zandartu mazuļu iegādei (t.sk. finansējuma daļa no Alūksnes novada pašvaldības budžeta 2 895 EUR un no Aģentūras – 844 EUR). Projekta īstenošanas rezultātā Alūksnes ezerā tika ielaisti par 5 600 zandartu mazuļiem mazāk nekā projektā paredzēts, jo cenu aptaujā izraudzītais zivju mazuļu piegādātājs atteicās slēgt zandartu mazuļu piegādes līgumu, kā iemeslu minot, ka nevar garantēt piegādi līgumā noteiktajā apjomā un kvalitātē, tāpēc tika atrasts cits zandarta mazuļu piegādātājs. Sākotnēji paredzēto 36 000 zandartu mazuļu, kam tika piešķirts Zivju fonda finansējums 9 500 EUR, vietā Alūksnes ezerā tika ielaisti 30 400 zandartu mazuļi. Proporcionāli ielaisto zandartu mazuļu skaita samazinājumam tika samazināta projektā paredzētā Zivju fonda finansējuma daļa līdz 8 022 EUR apmēram.
* “Līdaku pavairošana Sudala un Indzera ezerā” ar Zivju fonda finansējumu par kopējo summu 2 965 EUR līdaku mazuļu iegādei (t.sk. finansējuma daļa no Alūksnes novada pašvaldības budžeta 665 EUR);
* “Alūksnes novada publisko ūdenstilpju zivju resursu aizsardzība” ar Zivju fonda finansējumu par kopējo summu 9 975 EUR 2 termokameru, 2 binokļu un laivas ar iekšdedzes dzinēju iegādei (t.sk. finansējuma daļa no Alūksnes novada pašvaldības budžeta 2 075 EUR);
* “Pededzes upes pieteku kvalitātes novērtējums” ar Zivju fonda finansējumu par kopējo summu 11 512 EUR upes pieteku kvalitātes novērtējuma, informācijas par upju piemērotību strauta forelei, zivju migrāciju, šķēršļiem un straujteču platību sagatavošanu. (t.sk. finansējuma daļa no Alūksnes novada pašvaldības budžeta 1 912 EUR).

LIFE GoodWater IP projektu konkursā “Mazo grantu shēma ūdensobjektu kvalitātes uzlabošanai” 2022.gadā Aģentūra kopā ar Alūksnes novada pašvaldību īstenoja projektu “Pededzes upes aizsprosta novākšana”. Projekta ietvaros novākts aizsprosts uz Pededzes upes, kas nelabvēlīgi ietekmējis upes kvalitāti. Novācot veca tilta drupas un izņemot koku sanesumus, kas radījuši aizsprostu, atbrīvots upes tecējums. Projekta kopējais budžets ir 7 630 EUR, kas pilnībā segts no LIFE GoodWater IP projekta.

1. **Personāls**

Amata vietu skaits - 5. Aģentūrā strādā pieci darbinieki. Trīs darbiniekiem ir augstākā izglītība, diviem vidējā. Darbinieki: 3 vīrieši un 2 sievietes vecuma grupā no 32 līdz 39 gadiem.

1. **Komunikācija ar sabiedrību**

Informācija par Aģentūras darbu un pasākumiem regulāri tiek atspoguļota interneta mājaslapās: [www.aluksnesezers.lv](http://www.aluksnesezers.lv), [www.aluksne.lv](http://www.aluksne.lv), [www.copeslietas.lv](http://www.copeslietas.lv), [Facebook.com/aluksnesezers](http://www.aluksniesiem.lv), Facebook.com/calbula un Alūksnes novada pašvaldības informatīvajā izdevumā “Alūksnes Novada Vēstis”.

1. **2022. gada galvenie pamatuzdevumi**

* Veikt regulārus, organizētus reidus novada ūdenstilpēs (izņemot ūdenstilpes, kurās zvejas tiesības nepieder valstij).
* Veikt Jūras kraukļu (Phalacrocorax carbo) populācijas ierobežošanu.
* Veikt ūdens kvalitātes kontroli.
* Veikt zivju nārsta vietu ierīkošanu.
* Papildināt zivju resursus.
* Piedalīties bērnu un jauniešu nometnes organizēšanā pie Alūksnes ezera.
* Organizēt makšķerēšanas sacensības.
* Piedalīties pasākumu organizēšanā Pilssalā.
* Turpināt Catch & Release (Ķer un Atlaid) kampaņu.
* Veikt niedru pļaušanu.
* Piesaistīt līdzekļus zivju resursu papildināšanai, aizsardzībai un infrastruktūras izveidei pie ūdeņiem.
* Piesaistīt līdzekļus Alūksnes ezera attīrīšanas darbiem.
* Piedalīties kvalifikācijas celšanas semināros.
* Realizēt atbalstīto projektu Pededzes upes šķēršļa novākšanā un lašveidīgo zivju nārsta izveidē.

1. **2023.gadā plānotie pasākumi**

* Veikt regulārus reidus novada ūdenstilpēs.
* Veikt ūdens kvalitātes kontroli.
* Papildināt zivju resursus novada ūdenstilpēs.
* Piedalīties un atbalstīt bērnu un jauniešu nometnes organizēšanu.
* Organizēt makšķerēšanas sacensības.
* Piedalīties dažādu pasākumu organizēšanā –motosporta sacensības, pilsētas svētku pasākumi, sporta un kultūras pasākumi u.c.
* Veikt aģentūras popularizēšanu (reklāma, informatīvie bukleti).
* Turpināt Catch & Release (Ķer un atlaid) kampaņu.
* Uzturēt esošo infrastruktūru pie Alūksnes ezera - peldēšanas vietas, laipas, navigācijas zīmes, laivu nolaišanas vietas, nobrauktuves, makšķerēšanas vietas.
* Veikt finanšu līdzekļu piesaisti zivju resursu papildināšanai, aizsardzībai, pētniecībai un infrastruktūras izveidei.
* Piedalīties kvalifikācijas celšanas semināros.
* Realizēt atbalstītos projektus Zivju fonda programmās.
* Uzsākt Alūksnes pilsētas parka teritoriju dīķu attīrīšanas projektu.

1. **Zvērināta revidenta atzinums par saimniecisko darbību**

Pamatojoties uz neatkarīgā revidenta AS “Nexia Audit Advice” (licence Nr.134) ziņojumā Nr. P3/2022/RZG par pašvaldību kopumā, ir teikts, ka: *pievienotais finanšu pārskats sniedz patiesu un skaidru priekšstatu par Alūksnes novada pašvaldības finansiālo stāvokli 2022.gada 31.decembrī un par tās darbības finanšu rezultātiem un naudas plūsmu gadā, kas noslēdzās 2022.gada 31.decembrī, saskaņā ar Ministru kabineta 2018.gada 19.jūnija noteikumiem Nr. 344 “Gada pārskata sagatavošanas kārtība”.*

Domes priekšsēdētājs Dz.ADLERS